
Isulong ang digmang bayan para sa pambansang kalayaan at demokrasya! 
Labanan ang tahasang panyuyurak ng imperyalismong US at China! 


Sa pinalawak at pinatitinding presensyang militar ng dalawang nagtutunggaliang imperyalistang 
kapangyarihang US at China sa West Philippine Sea (WPS) at rehiyong Indo-Pacific, tahasan nitong 
niyuyurakan ang pambansang soberanya ng Pilipinas. Patuloy na naiipit ang bansa sa tensyon at ribalan 
nila. Bahag ang buntot ng rehimeng US-Marcos Il sa nagpapatuloy at tumitinding pang-aagaw at pag- 
aangkin ng imperyalismong China sa mga soberanong teritoryo ng Pilipinas sa WPS, kaalinsabay nito ang 
tahasang pagpapaubaya ng rehimen sa amo nitong imperyalistang US na tayuan ng mga base militar nito 
ang Pilipinas. 


Nakapagngangalit para sa 
mamamayan ng Palawan at ng 
bansa ang mga agresibong aksyon 
na isinagawa ng China laban sa mga 
sasakyang-pandagat ng Pilipinas. 
Nagdulot ng malaking panganib sa 
buhay ng mga Pilipinong inatake 
ang naganap na pambobomba 
ng tubig na isinagawa ng barko ng 
coast guard ng China laban sa mas 
maliit na bangkang pansuplay at 
sasakyang pandagat ng coast guard 
ng Pilipinas sa Ayungin Shoal. Higit 
pa rito ang pinatinding presensyang 
militar ng China sa South China 
Sea (SCS) kung saan nagpapatuloy 
ang pagdumog ng daan-daang 
sasakyang pandagat at milisya nito 
sa mga isla ng Palawan sa WPS. 


Bukod sa pagwawasiwas ng China 
ng presensyang militar nito sa WPS, 
patuloy din nitong dinarambong 
ang mga rekursong dagat ng 
bansa sa iligal na pangingisda, 
pangungulekta . ng mga. koral 
sa Iroquois Reef (Rozul Reef) at 
Sabina Shoal at hindi awtorisadong 
pagsasagawa ng mga syentipikong 
pagsasaliksik sa karagatan ng 
WPS. Ang  pinakabulnerable sa 
mga agresyon ng China tulad ng 
pandarahas at pananaboy ng mga 
armadong sasakyang pandagat nito 
ay ang maliliit na mangingisdang 
Pilipinong nakaasa ang  araw- 
araw na ikabubuhay sa paglaot 


Ang Pulang Larangan 


Ang Ang Pulang Larangan 
ay ang. sSs“rebolusyonaryong 
pahayagang masa sa Palawan. 


Pinapatnugutan ito ng Partido 
Komunista ng Pilipinas sa 
lalawigan ng Palawan sa gabay ng 
Marxismo-Leninismo-Maoismo. 


Bukas ang pahayagang ito sa 
mga pagwawasto, komentaryo, 
mungkahi at ambag na lathalain. 


at pangangalap ng mga lamang - 
dagat. 


Ang malala pa, duwag ang 
rehimeng Marcos Il, usad-pagong 
at kapos ang mga aksyon nito laban 
sa panghihimasok ng China at sa 
katunaya'y walang mas aktibo at 
komprehensibong hakbangin upang 
harapin” ang  paglalapastangan 
ng China. Kumbaga, pitik lamang 
ang nagagawa ng reaksyunaryong 
gubyerno sa malalakas na suntok 
ng China sa bansa. Walang pangil 
ang mga diplomatikong protestang 
inihapag ng reaksyunaryong 
gubyerno laban sa pagbabalewala 
ng China sa panalo ng Pilipinas 
sa ruling ng Permanent Court 
of Arbitration ng United Nations 
Convention on the Law Of the Sea 
noong Hulyo 2016. Sa kabilang 
banda, tila. maamong tupang 
sinusunod lamang ng rehimen ang 
mga kumpas ng imperyalismong 
US at ipinauubaya sa pinatitinding 
presensyang militar ng US ang 
kinabukasan ng soberanya ng bansa. 


Higit na mapanganib para sa ban - 
sa ang paggamit ng imperyalismong 
US sa nagpapatuloy na agresyon ng 
China upang gawing tuntungan para 
patindihin pa ang panghihimasok 
nito sa Pilipinas. Ipinamamarali ng 
US at mga tuta nito na kailangan 
umano ng bansa ang tulong ng 
US para magtanggol o pigilan ang 
pang-aagaw ng China sa mga 
karagatang saklaw ng teritoryo 
ng bansa. Ang imperyalismong 


US, na mahigit isang siglo nang 
sumaklot sa bansa ay ipokritong 
nagdedeklara. ng 5 s“mapanlinlang 
na “matibay na pagkakaibigan” 
at. “pagdedepensahan,” . bilang 
panabing sa iligal na pagdaong 
sa mga baybayin ng Pilipinas ng 
kanilang malalaking barkong 
pandigmang 'may nukleyar at 
pagyurak sa soberanya ng bansa. 
Buong kagalakan pang sinalubong 
ng lokal na gubyerno ng Palawan 
at ng tuta ng US na AFP Western 
Command (WesCom) ang pagbisita 
ng US 7th Fleet upang higit na 
patibayin sa probinsya at buong 
bansa ang mga kasunduan at 
hakbangin para sa umano'y “mutwal 
na pagtutulungan” ng Pilipinas at 
US. 


Pinalakas at pinalawak ng US ang 
permanenteng presensyang militar 
nito sa Pilipinas na nagsisilbi bilang 


mahalagang himpilan.” alinsunod 
sa estratehiyang geopulitikal 
at pangmilitar ng US sa Indo- 


Pacific. Lalong pinagtibay ng 
tagibang na kasunduang Enhanced 
Defense (Cooperation Agreement 
(EDCA) ang lantarang pagsuko 
ng reaksyunaryong gubyerno ng 
Pilipinas sa soberanya ng bansa. 
Ang mga base militar ng US sa 
mga “pinagkasunduang lokasyon” 
sa probinsya kabilang ang Puerto 
Princesa City, kung saan naroon 
ang dalawang base nitong Antonio 
Bautista Air Base at Naval Station 
Carlito Cunanan, at ang bagong 
idinagdag na Balabac Island ay 

ipapailalim sa ekstrateritoryal na kontrol ng US. Hindi 
pa nasapatan, pinadadagdagan pa ng US ang mga 
base militar nito sa bansa. Kasuklam-suklam din 
kung papaanong pinagmamadali ng US ang mga 
upisyal ng gubyerno ni Marcos sa pagtatayo ng mga 
pasilidad militar ng US sa Balabac gamit ang pondo ng 
mamamayang Pilipino na hawak ng DPWH. Halimbawa 
nito ang pagbwelo ng konstruksyon ng Balabac Military 
Runway at isang command and control center at ng 
pagpapalawak at pagpapalalim sa daungan sa kabilang 
bahagi ng Balabac Island para maging himpilan ng 
malalaking barkong pandigma ng US. Gagamitin ng US 
ang buong isla para manmanan ang mga barko ng China 
na dadaan dito. 


Dahil sa mga nabanggit na ekstrateritoryal na kontrol 
at ekstraordinaryong mga pribilehiyong tinatamasa 
at sinasamantala ng US, mas dumalas at naging 
sunud-sunod ang mga ehersisyong militar na inilunsad 
nito sa bansa, laluna sa mga lugar na saklaw ng 
pinagkasunduang lokasyon kabilang ang Palawan. 
Ayon sa US, magsasagawa ito ngayong taon ng higit 
500 war games, ehersisyong militar, at pinagsanib 
na pagsasanay na iba't ibang laki at tipo sa Pilipinas 
kasama ang mga tuta at utusan nito sa Armed Forces of 
the Philippines (AFP). Pagpasok pa lang ng 2023, halos 
buwan-buwan ang inilulunsad ng imperyalismong US na 
mga pagsasanay-militar sa probinsya tulad ng Marine 
Aviation Support Activity (MASA) 2023, Exercise Alon, 
US-RP bilateral sail activity at Tempest Wind. 


Samakatwid, sa kasalukuyan, mas malaki pa 
ang presensya ng mga armadong tropa, sasakyang 
pandagat, panghimpapawid at pandigma ng US at 
mga kaalyado nitong bansang Japan at South Korea sa 
teritoryong dagat ng Pilipinas kumpara sa China. Tampok 
sa mga namataang presensya ng mga ito ang USS 
Ronald Reagan, isa sa pinakamalaking aircraft carrier na 
barkong pandigma ng militar ng US, at ang eroplanong 
Poseidon at mga jetfighter para magpatrulya at maniktik 
sa WPS. Hindi rin lahat ng mga operasyon ng militar ng 
US ay may koordinasyon sa reaksyunaryong gubyerno ng 
Pilipinas. 


Alinsunod sa kagustuhan ng US na magamit ang 
AFP bilang pandagdag na pwersa sa pang-uupat 
nito ng armadong sigalot laban sa karibal nitong 
imperyalistang (China, tuluy-tuloy na sinusulsulan 
at inaarmasan ng imperyalismong US ang AFP. Tila 
lumpong sumasandig ang mga militaristang maka-US 
sa nag-ibayong pagpopondo ng US sa AFP. Naglalaway 
ito sa dumaraming ibinebentang gamit pandigma na 
kundiman surplas ay nagamit o pinaglumaang mga 
armas, bala, bomba, mga pyesang pang - maintenance 
at iba pang kagamitan mula sa US para sa programa ng 
AFP na modernisasyon. 

Upang ibayo pang palakasin ang kapasidad at 
presensyang militar ng AFP sa WPS, nagdeploy ang AFP 
ng karagdagang surface patrol ships sa Kalayaan Island 
Group, at nagpipilit na magrekluta ng mga paramilitar 
at reserbang hukbo mula sa mamamayang Palaweho 
na dadalhin doon para isubo sa napipintong digmaan. 
Nagkaroon din ng balasahan sa mga batalyong mag- 
ooperasyon sa Palawan kung saan pinalitan ng Marine 
Battalion Landing Team (MBLT)-7 ang MBLT-4. 


Lumalaki ang peligrong mahigop ang Pilipinas sa 
alimpuyo ng posibleng gera sa umiigting na tunggaliang 
inter-imperyalista at mga paghahanda para sa digmaan 
ng dalawang superpower na US at China. Tuluy-tuloy 
pang nagpupwesto ang US at China ng kanilang mga 
sasakyang pandagat, panghimpapawid at pandigma 
sa WPS at higit na tumitindi ang militarisasyon sa lugar. 
Kahit ang papet na armadong tropa ng AFP at WesCom 
ay nakagayak na sa posibleng pagsiklab ng digmaang 
inter-imperyalista. Kapahamakan ang nakaamba sa 
mamamayang Pilipino sa harap ng tumitinding tensyon 
at kapag pumutok na ang gyera. 


Napatunayan na rin sa kasaysayan na ang presenya 
ng base militar ng US ay lagi't laging nagdadala ng 
malubhang pinsalang panlipunan kabilang na ang 
pang-abuso sa mga kababaihan, paglaganap ng 
prostitusyon, dislokasyong pang-ekonomya, kahirapan 
at pagkawasak ng kalikasan. Pinangangambahang 
maganap ang mas malalalang paglabag sa karapatang 
tao ng sambayanang Pilipino kung sumiklab ang gera. 


Dapat ipaglaban ng sambayanang Pilipino ang 
pambansang kalayaan at soberanya sa harap ng 
tahasang panyuyurak ng imperyalismong US at China. 
Dapat ding kundenahin ng sambayanan ang kakulangan 
ng aktibong aksyon ng rehimeng US-Marcos-Duterte 
sa harap ng patuloy na di pagkilala ng China sa ruling 
ng PCA sa ilalim ng UNCLOS. Kagyat na ipanawagan 
ng mamamayang Pilipino ang pagtutulak na wakasan 
na ang militarisasyon sa WPS upang mapigilan ang 
higit na pagtindi pa ng armadong tensyon dito. Dapat 
patuloy na batikusin ang paglabag ng China sa teritor- 
yong pandagat at eksklusibong sonang pang -ekonomya 
ng Pilipinas at ipanawagan ang pagpapalayas sa 
pwersang militar at milisya ng China at paglalansag ng 
mga pasilidad militar na itinayo nito sa mga teritoryong 
saklaw ng Pilipinas. 


Kaakibat nito, dapat ipanawagan ng mamamayan 
ang pagpapalayas sa lahat ng mga pwersang militar 
ng US, kabilang ang mga sasakyang pandigma nito, 
gayundin ang paglalansag sa lahat ng mga base militar 
at pasilidad ng US sa bansa. Dapat igiit ng mamamayang 
Palaweho at buong sambayanan ang pagbabasura 
sa EDCA, Visiting Forces Agreement (VFA), Mutual 

Defense Treaty (MDT) at lahat ng 
iba pang hindi patas na kasunduang 
militar sa US. Dapat wakasan 
ang pagsalig ng Pilipinas sa US o 
kahit alin pa mang imperyalistang 
kapangyarihan para ipagtanggol 
ang teritoryo nito. Bagkus ay igiit 
ang independyenteng patakarang 
panlabas at makipagkaisa sa lahat 
ng mamamayan sa daigdig at mga 
bansang inaapi rin ng imperyalismo 
atiba pang mga bayang naninindigan 
laban dito. 


Patuloy na lumalawak ang hanay 
ng mga patriyotiko at makabayang 
naggigiit sa soberanya ng bansa at 
sumisigaw ng “Atin ang Pinas! US 
at China, Layas!” Dapat na tuluy- 
tuloy pang imulat ang diwang 
makabayan at. anti-imperyalista, 
kaalinsabay ang pag-oorganisa sa 
mga hayag at lihim na mga samahan 
at organisasyon, at pakilusin para 
sa. kanilang mga 
demokratikong mga adhikain. 


Dapat isulong ng mamamayan 
ang demokratikong rebolusyong 
bayan na siyang tanging paraan 
upang ganap na makamit ang 


pambansang kalayaan at 
demokrasya sa Pilipinas. Dapat 
tanganan ng mamamayang 


Palaweho ang armas at lumahok sa 


digmang bayan! Makatarungan ang | 


magsulong ng pambansang digma 
sa harap ng gyerang mapanakop at 
mapanupil na inilulunsad ng 
imperyalismong US, China at papet 
na rehimeng US-Marcos Il. Ito lamang 
ang tanging solusyon upang 
mawakasan ang pagiging mala- 
kolonya ng bansa sa imperyalismong 
US at maging malaya ang ekonomya, 
pulitika at militar ng bansa sa kuko at 
dikta nito. 
digmang bayan, 
demokratikong 

ganap na magsusulong ng 
independyenteng patakarang pan- 
labas. habang  pinauunlad ang 
nagsasariling 88 8Bkakayahan bilang 
bansa na ipagtanggol ang sarili. lag] 


maitatatag ang 

pambansa- | 


Sa pagtatagumpay ng | 


estadong bayang | 


[eauira 


Pambobomba ng tubig ng tropang China sa mga 
Pilipino, kinundena 


Malawakang kinundena ng sambayanan ang ginawang 
pambobomba ng Chinese Coast Guard (CCG) sa mga tropa ng 
Philippine Coast Guard (PCG) na naglulunsad ng resupply mission sa 
| mga sundalong nagbabantay sa BRP Sierra Madre sa Ayungin Shoal, 
| teritoryong saklaw ng Pilipinas sa West Philippine Sea (WPS) noong 

Agosto 5. Nakiisa sa malawakang pagkundenang ito ang Partido 
| Komunista ng Pilipinas. Ayon sa pahayag ni Marco Valbuena, chief 

information officer ng PKP, hindi katanggap-tanggap ang naging 
| hakbang na ito ng China lalupa't ito ay naganap sa saklaw ng exclusive 
economic zone ng Pilipinas at naglagay sa panganib sa buhay ng mga 
Pilipinong crew ng barko. 


[ Nanawagan si Valbuena sa mamamayan na ipamalas ang kanilang 
k pagngingitngit sa mga antagonistikong hakbangin ng China laban sa mga 
sasakyang pandagat ng Pilipinas, pagdambong sa yamang dagat at labis 
| na pagyurak sa soberanya ng bansa. Kasabay nito, dapat labanan ng mga 
Pilipino ang pagtutulak ng mga militaristang maka-Us na gustong 
samantalahin ang sitwasyon para bigyang-katwiran ang papatinding 
pagsandig ng AFP sa pondo, “ayuda” at bentang armas ng US, papatinding 
| presensyang militar nito sa bansa, umiigting na probokasyon sa digma, at 
pagpapatindi ng tensyon sa WPS kung saan ang Pilipinas ang maiipit. Giit 
ni Valbuena, hindi maipagtatanggol ng mamamayang Pilipino ang 
soberanya ng bansa laban sa China sa pamamagitan ng pagpapailalim sa 
kapangyarihan ng US. Sa halip, dapat isulong ng mga Pilipino ang kagyat 
na panawagan sa mga imperyalistang kapangyarihan na mag-demi- 
| litarisa sa South China Sea sa pamamagitan ng pag-aalis ng kanilang 
i mga armadong pwersa at pasilidad sa lugar at hayaang malayang 
makapaglayag ang mga sasakyan ng sibilyan, bigyan ng buong kalayaan 
| ang mga Pilipinong mangingisda na makapaghanapbuhay, nang walang 
pangambang pagbawalan o gantihan, at tamasahin ang seguridad ng 
| bansa sa saklaw ng kanyang lupain at teritoryong pandagat. ig 

Ipagtanggol ang West Philippine Sea 


Magkakasunod na insidente ng pambobomba ng water cannon sa isang resupply mission sa Ayungin 
shoal, swarming o pagdumog ng mga sasakyang pandagat ng China, paglalagay ng floating barrier at ang 


pinakahuli, ang ulat ng mga nawasak na bahura dulot 


ng tumitinding presensya ng China-ang tumambad 


na balita sa nagdaang huling dalawang buwan ng taon sa saklaw ng West Philippine Sea. 


West Philippine Sea (WPS) ang binagong 
katawagan sa bahagi ng South China Sea (SCS), 
ang mayamang karagatan sa kanlurang bahagi ng 
bansa na nasa loob ang exclusive economic zone! 
(EEZ) ng Pilipinas na isinabatas ng rehimeng US- 


jj] ex 


Teritoryal na katubigang 
inaangkin ng China 
200 nautical mile na 
Eksklusibong Sonang 
Pang-ekonomya ayon 
sa UNCLOS 


Mga pinag-aagawang isla 


BS Aquino bilang Administrative Order 29 noong 
Setyembre 2012. Saklaw nito ang Luzon Sea at lahat 
ng katubiganan sa palibot nito, sa loob at katabi ng 
Kalayaan Island Group (bahagi ng Spratly Islands) 
at Bajo de Masinloc (o Scarborough Shoal). Binubuo 
ito ng territorial sea o waters, EEZ at extended 
continental shelf? (ECS) ng Pilipinas alinsunod sa 
itinakda ng United Nations Convention on the Law of 
the Sea (UNCLOS). 


Nagsimula ang mga sigalot (maritime and terri- 
torial dispute) sa karagatan ng SCS sa pagdedeklara 
ng China noong 1947 na pagmamay-ari nito ang 907 
ng 3.5 milyong kilometro-kwadradong karagatan 
batay sa mapang 9-dash line. Hindi rin kinikilala 
ng China ang mga EEZ ng mga bansang nakapaligid sa 
nasabing teritoryo. Kahit na kabilang ang China sa mga 
lumagda sa UNCLOS, iginigiit ng China ang 9- dash line 
at ang karapatang mangisda sa EEZ ng mga bansang 
Pilipinas, Indonesia at Vietnam. Sa partikular, sinakop 
ng 9- dash line ng China ang 807/, ng EEZ ng Pilipinas at 
100“/, ng ECS nito sa WPS. 


Agresibong inaangkin at sinasakop ng China ang mga 
isla at bahura na saklaw na ng EEZ ng mga bansang 
katunggali sa SCS kabilang ang Pilipinas mula pa 1988. 
Kabilang dito ang pagtatayo ng mga artipisyal na isla 
at istrukturang militar sa Spratly Islands, pagkontrol sa 
Scarborough Shoal. Tinayuan ng mga artipisyal na isla 
at itinransporma bilang military airstrips, radar station at 
missile systems ang Fiery Cross Island at ngayon ay siya 
nang pinakaabante sa mga military bases ng China sa 
scs. 


1 EE7- Saklaw nito ang 200NM mula sa baseline. Walang 
hurisdiksyon subalit may “soberanong karapatan” ang estadong 
kostal o karapatang gamitin at pakinabangan ang mga rekurso sa 
ilalim ng karagatan, kabilang dito ang eksplorasyon at paggamit 
ng rekurso ng karagatan (marine resources), kasama ang 
produksyon ng enerhiya mula sa tubig at hangin. 

2 ECS- 350 NM mula baseline. May solong karapatan 

ang mga estadong kostal na gamitin para sa sarili ang mineral 
at di-buhay na mga materyal sa ilalim (subsoil) ng continental 
shelf. May tanging kontrol din ang mga estadong kostal sa mga 
nabubuhay na mga rekurso na “nakakabit” sa continental shelf, 
subalit hindi sa mga nabubuhay na organismo sa bahaging 
katubigan na lampas sa EEZ 

Istorikal at lehitimong karapatan ng Pilipinas 


Saklaw at bahagi ng teritoryo ng Pilipinas ang pinag- 
aagawang mga teritoryo sa Spratlys at Scarborough 
Shoal alinsunod sa mapang iginuhit ni Pedro Murillo 
Velarde noong 1734 na pinamagatang Mapa de las Islas 
Filipinas. Ito ang pinakaluma at opisyal na mapa sa 
mundo na nagpapakita sa Scarborough Shoal (Panacot) 
at Spratly Islands (Los Bajos de Paragua) bilang bahagi 
ng kapuluan ng Pilipinas. 


Bukod” sa.” pangkasaysayang 7 batayang ito, 
pinanghahawakan ng Pilipinas ang Arbitral Award ng 
Permanent Court of Arbitration (PCA) noong Hulyo 12, 
2016 na ang WPS ay saklaw ng EEZ ng Pilipinas alinsunod 
sa UNCLOS na 200 NM mula sa baseline nito. Ipinagkaloob 
nito sa Pilipinas ang eksklusibong karapatan na 
pakinabangan ang lahat ng rekurso sa saklaw ng EEZ ng 
bansa sa WPS. Ang kabuuang sukat ng EEZ ng Pilipinas sa 
SCS ay may eryang 381,000 kilometro-kwadrado. Kung 
ibabawas ang 4,650 kilometro- kwadrado na kabuuang 
teritoryong pandagat ng pinag-aagawang erya ng 
Johnson South Reef, McKennan Reef at Scarborough 
Shoal, may EEZ ang Pilipinas na 376,350 kilometro 
kwadrado na mas malaki pa sa sukat ng pinagsama- 
samang kalupaan ng Pilipinas na humigit-kumulang sa 
300,000 kilometro kwadrado. Hindi lamang ito mayaman 
sa samu't saring klase ng isda at yamang-dagat kundi 
maging sa depositong mineral, fossil fuel at natural gas 
na napakaimportante sa ekonomiya at kaunlaran ng 

Ang pagkapanalo ng Pilipinas sa PCA ay resulta 
ng pagsisikap na igiit at itaguyod ang soberanya 
nito sa harap ng pang-aagaw at pang-aangkin 
ng China sa EEZ ng Pilipinas. Ngunit nagmistulang 
nawalan ito ng pangil dahil sa kainutilan at 
garapalang pangangayupapa ng mga nagdaang 
rehimen sa imperyalistang China. Palibhasa'y 
tumatabo ng malaking kikbak mula sa mga 
proyekto at kontrata galing China, minaliit at 
ibinasura ng tiranikong rehimeng US-Duterte 
ang tagumpay na ito. Ito'y sa kabila ng walang - 
pakundangang pagyurak ng China sa pambansang 
soberanya, at maging sa karapatan sa buhay at 
kabuhayan ng mga mangingisdang Pilipino at 
sa mga mamamayan na nakatira sa mga islang 
saklaw ng WPS. Samantala, ang kasalukuyang 
rehimeng US-Marcos Il naman ay labis ang 
pagpapahinuhod sa militarisasyong ginagawa 
ng US sa rehiyon na ginagawang tuntungan ang 
agresibong mga hakbangin ng China sa isang 
banda, habang bantulot rin at walang bayag kung 
harapin ang mga paglabag ng China. 


Ipagtanggol ang pambansang soberanya 


Dapat ipagtanggol ng mamamayang Pilipino 
at lahat ng patriyotiko at progresibong pwersa 
ang pambansang soberanya at pangalagaan 
ang integridad ng teritoryo ng bansa laban sa 
mga imperyalistang kapangyarihan, kabilang ang 
soberanya sa teritoryong pandagat at sa panloob 
na katubigan at soberanong karapatan sa EEZ. 


Dapat na buuin ang pinakamalapad na 
nagkakaisang prenteng patriyotiko para 
ipagtanggol ang soberanya at patrimonya ng 
Pilipinas. Dapat isagawa ang iba't ibang tipo ng 
pagkilos at paglaban para ipakita sa rehimeng US- 
Marcos Il at gubyernong Xi ng China na handa at 
determinado ang buong bayan na ipaglaban ang 
pambansang kasarinlan at teritoryal na integridad 
ng bansa. Ang paggigiit ng karapatan ng Pilipinas 


Bakit pinag-aagawan ang South China Sea? 


Ang South China Sea (SCS) ang isa sa pinakamalahaga at 
estratehikong dagat lagusan (waterway) sa buong mundo. 
Taun-taon ay dumadaan dito ang 95.3 trilyong halaga ng 
mga kalakal mula sa sangkatlo ng mga barkong pangkalakal 
sa buong mundo. Kabilang dito ang S1 trilyong halagang 
papasok at palabas na kalakal ng US, at 51 trilyong halagang 
papasok at palabas na kalakal ng EU kung kaya may sariling 
interes ang mga bansang ito sa kapayapaan at istabilidad ng 


| erya. 


sa WPS at ang pakikibaka ng buong bayan para | 


ipagtanggol ang bawat pulgada ng teritoryo at 


pag-aari nito sa loob ng EEZ ay bahagi ng | 


pambansang pakikibaka para wakasan ang 
imperyalistang dominasyon at mga neoliberal na 
imposisyon sa bansa ng imperyalistang US at 


China.jag 


Halaw sa Indeks: Ipaglaban ang ligal at 
istorikal na karapatan ng Pilipinas sa WPS laban 
sa pangangamkam ng imperyalistang China na 
inilabas ng KARED -TK noong 2021. 

Gamit na gamit ang SCS ng apat na nangungunang 
bansang nag-eeksport para sa kanilang kalakalan kabilang 
ang China, South Korea, Japan at Taiwan. Dumadaan sa SCS 
sa pamamagitan ng Strait of Malacca ang 65746 ng import na 
petroleum ng South Korea, 60746 ng Japan at 507 ng China. 
Bago ang 2015, 8074 ng petroleum import ng China ay 
dumadaan sa SCS. Ngayon ang 307/ nito ay dumadaan na sa 
itinayong pipeline ng China sa Myanmar tungong Kunming. 


Napakayaman at napakahalagang karagatan ito para 
sa pangisdaan at may malaking deposito ng mga mineral, 
langis at gas sa ilalim ng karagatan. Sa SCS nakukuha ang 
1274 ng kabuuang taunang huling isda sa buong daigdig kahit 
na 2.47 lamang ito ng lawak ng karagatan ng buong daigdig. 
Dahil ito sa Spratly Islands na mayamang pangisdaan at 
pangitlugan ng samu't-saring mga isda. Tinatayang may 11 
bilyong bariles ng langis at 190 trilyong cubic feet ng natural 
gas ang matatagpuan dito. Mula sa ilalim ng karagatan ang 
malaking deposito ng methane hydrates na pinoproseso para 
maging natural gas upang pagmulan ng enerhiya/kuryente. 
Masasabing mas malaki ang makukuhang natural gas dito 
kaysa sa langis at gas sa buong daigdig at kayang tustusan 
ang pangangailangan sa enerhiya at kuryente ang ekonomiya 
ng China sa loob ng 100 taon. Kabilang ang China, US, 
Japan at Canada sa iilang bansang nakapagpaunlad na ng 
teknolohiya sa pagproseso ng methane hydrates sa natural 
as. 


'Q 


Matatagpuan sa SCS ang mahigit 250 maliliit na mga isla- 
atolls (korteng singsing na bahura), cays (islang buhangin na 
nabuo sa ibabaw mga bahura), shoals (buhanginan/banlik) 
at reefs (bahura) - na kalakhan ay walang naninirahang 
mga tao at kapag taeb ay lubog sa tubig at ang iba pa ay 
permanenteng nakalubog. Maigugrupo ang mga ito sa 
tatlong arkipelago (Spratly Islands, Paracel Islands, Pratas 
Islands), at ang Macclesfield Bank at Scarborough Shoal. 


Subalit, higit pa sa pang-ekonomiyang halaga nito, ito rin 
ang rehiyon kung saan namamalas ang tunggalian para sa 
hegemonya ng US at China. Patunay ang mga artipisyal na 
imprastrakturang militar na patuloy na itinatayo ng China sa 
mga isla sa WPS na bahagi ng SCS, bilang bahagi ng 
pagpapalawak ng teritoryo ng imperyalistang Tsina at tugon 
nito sa patuloy na pagpapalibot at militarisasyon ng 
Imperyalistang US dito. 

Magkaisa para labanan ang pahirap na estado at lutasin ang 


kagutuman sa buong bayan 


Ang taas na ng presyo ng bigas, sibuyas, asukal at gasolina! Hindi na kayang bilhin ng pang -araw -araw 
naming kita! Ito ang daing ni Luz habang namimili sa palengke ng Puerto Princesa City nitong Agosto. Ang 
nakapagtataka ay iniulat ng Philippine Statistics Authority (PSA) nitong Agosto na bumaba ang tantos ng 
implasyon ng probinsya mula 6.974 tungong 5.47/, ganundin, sa kabisera nitong Puerto Princesa City mula 
4.270 tungong 2.97, noong Hunyo hanggang Hulyo. Kung gayon, bakit hindi naramdaman ng mga Palaweho 


ang pagbabang ito? 


Taliwas dito ang ulat ng PSA na pagtaas ng 
pambansang implasyon na umabot ng 5.370 mula sa 
4.7/5 noong Agosto. Dahil umano ito sa implasyon 
sa pagkain na sumipa ng 8.7740 mula sa 6.37, noong 
nakaraang buwan. Sa bigas pa lamang, pumalo na sa 
P50 ang kilo ng pinakamurang bigas sa Puerto Princesa 
City nitong katapusan ng Agosto mula sa P42 noong 
Hunyo. Tinatayang mas mataas ito sa mga bayan sa 
timog, laluna sa dulong bayan ng Bataraza at isla ng 
Balabac. Ang isang malaking kabalintunaan, mataas 
ang kakayahan ng probinsyang suportahan ang 
pangangailangan nito sa bigas sa lawak ng palayan 
mula norte hanggang dulong timog. Pero ayon mismo 
sa ulat ng PSA nitong Hulyo, nag-ambag ang bigas ng 
137 sa kabuuang tantos ng implasyon sa probinsya kahit 
pa sinasabi nilang bumaba ang una sa parehong buwan. 


Palsipikadong ang itinuturong dahilan ng lokal na 
gubyerno sa napakataas na presyo ng bigas - ang 
mataas umanong presyo sa farmgate na P21-22 dahil 
sa napakataas na gastos sa produksyon, at pangalawa, 
ang mga hoarder ng suplay ng bigas. 


Liban sa bigas, nanatili ring mataas ang presyo ng 
iba pang batayang bilihin tulad ng itlog, gulay, rekado, 
asukal, isda at maging ang karne. Liban pa sa patuloy 
na tumataas na singil sa kuryente, tubig, at iba pang 
batayang serbisyo, ganundin ang presyo ng produktong 
petrolyo na tuluy-tuloy na tumataas. 


Kung tutuusin, wala naman talagang naramdamang 
ni katiting na alwan ng pamumuhay ang mamamayan 
mula nang manungkulan si Marcos Il, bagkus ang higit 
pang kahirapan. At ang kasalukuyang mga istadistika 
ng reaksyunaryong gubyerno ay malinaw na mga 
palatandaang hindi na maikukubli pa ng mga dinoktor 
nilang datos ang dinaranas ng sambayanan. Hindi 
mahabol ng bagsak na presyo ng mga produktong bukid 
ng masang magsasaka at nakapakong mababang sa- 
hod ng mga manggagawa ang napakataas na arawang 
gastusin sa buong bansa, laluna sa Palawan. Walang 
pagbabago ang arawang sahod ng mga manggagawa 
na umaabot lamang sa P329-355. Nananatili ring barat 
ang presyo ng mga produktong bukid ng magsasaka 
at minoryang Palaweho-mula sa palay, saging, mais, 
niyog, at iba pa. 

Talahanayan: Presyo ng bilihin sa Palawan 


Dl Minimum | Maksimum 
K. baboy Php322 Php325 
Php21 

Php10 


Php282 


Galunggong Php130 Php140 


Gulay 


Ampalaya Php120 Php131 


Kamatis Php119 Php141 


Bawang Php125 Php138 


Php87 Php103 


Pinalalala pa ito ng sunud-sunod na hambalos ng 
natural na kalamidad at mga sama ng panahon na 
nanalasa sa nagdaang tatlong buwan. Ekta-ektaryang 
palayan sa norte ang pinalubog ng magkakasunod na 
bagyong Dodong, Egay, Falcon at Goring. Pinakamalala 
dito ang bagyong Egay at Goring. Nitong Setyembre 4, 
idineklara ang state of calamity sa isla ng Coron. Dahil 
din sa magkakasunod na bagyo, naantala ang aktibidad 
ng mga mangingisda sa buong probinsya. Liban dito, 
matinding abala at maituturing na ring malaking 
paralisasyon sa aktibidad sa pangingisda ng mga ma- 
liliit na mangingisdang Palaweho ang buwan-buwang 
pagsasanay-militar sa mga karagatan sa saklaw ng 
probinsya mula pagpasok ng taon. Tinutuligsa nila ang 
mga paghihigpit na ipinatutupad sa mga kababayan 
nating mangingisda habang mga bahag naman ang 
buntot ng mga ahente ng estado sa harap ng mga tropa 


ng China. 

Sa bayan ng Magsaysay, dagdag 
pasakit sa maliliit at katamtamang 
laking magbababoy ang pagpasok 
ng African Swine Fever (ASF) 
sa isla ng Cocoro nitong Agosto 
24, Kagyat na nagtala ito ng 
300. dokumentadong kaso ng 
pagkamatay ng mga alagang baboy 
sa isla. 


Dahil dito, nagkumahog 
ang pambansang (gubyerno na 
gumawa ng palyatibo at sa huli'y 
mapatutunayang inutil na mga 
hakbangin at polisiya para di 
umano sa pagkontrol ng pagsirit 
ng arawang gastusin ng mga 
Pilipino. Kahit sa Palawan, hindi 
na rin magkandamayaw ang mga 
lokal na gubyerno hanggang antas 
bayan para kunwa'y aksyunan 
ang krisis na ito. Ang hakbang ng 
rehimeng US-Marcos Il ay ang EO 
39 na nagtakda ng presyong P41.00 
kada kilo ng regular milled rice at 
P45.00 kada kilo ng well -milled rice 
mula nitong Setyembre 5. Ngunit 
kagyat itong inalmahan ng mga 
maliliit na manininda. Hiniling ng 
grupong Mga Manininda ng Puerto 
Princesa Incorporated (MMPPI) na 
bigyan sila ng ilang araw na palugit 
para sa pagbaba ng presyo ng 
bigas sa pamilihan at kung gayo'y 
pahintulutan pa silang ibenta ang 
mga imbak nilang bigas na nabili sa 
mataas na presyo. 


Dagdag na pahirap ang ginawang 
pagsadsad ng rehimen sa presyo ng 
palay sa farmgate sa P19-23 kada 
kilo para sa mga tuyong palay at 
P16-19 kada kilo para sa basang 
palay nito lamang Setyembre 18. 
Ang balighong katwiran ni Marcos 
ll, diumano ang hakbanging ito 
ay tugon niya sa nagbabagong 
kalagayan” sa.” produksyon at 
pamilihan at nakatudla umano 
sa pagpapabuti ng kita ng mga 
magsasaka. Isang insensitibong 
hakbangin ng kasalukuyang kalihim 
ng “Department of - Agriculture 
sa daing ng mga magsasaka sa 
palayan sa napakataas na gastos sa 
produksyon. Ni wala itong katugong 
hakbanging magbigay ng ayuda at 

suporta sa mga magsasaka, laluna 
ang pakinggan ang pagmamakaawa 
ng magsasaka ng palay na ibasura 
ang Rice Tariffication Law na siyang 
pumapatay sa lokal na produksyon. 


Sa halip, ibayong ipinatutupad 
ng rehimen ang neoliberalisasyon 
sa agrikultura na nagpapalala 
sa labis na pagsalig ng bansa sa 
pag-import ng mga produktong 
pang-agrikultura sa kapinsalaan 
ng lokal na mga prodyuser. Wala 
itong inilalaang pondo o ayuda sa 
farm inputs ng mga magsasaka 
pero may pondo para sa kontra- 
rebolusyonaryong gera na peste 
sa buhay at kabuhayan ng masa. 
Wala rin sa adyenda ng rehimen 
ang pambansang industriyalisasyon 
kaakibat ng tunay na reporma sa 
lupa para lutasin ang problema sa 
pagkain at krisis sa bansa. 


Walang makabuluhang maidu- 
dulot sa sektor ng agrikultura ang 
panukalang budget para sa taong 
2024 ng rehimen. Napakaliit ng 
itinaas ng budget na 5.27 lamang, 
samantalang tumaas ng 227, ang 
pondo sa depensa na mapupunta 
sa mga berdugong AFP-PNP na 
lansakang lumalabag sa karapatang 
pantao ng mamamayan. Malayong - 
malayo ang pagitan ng pondo para sa 
sektor ng agrikultura (pinagsamang 
pondo ng DA at DAR) na P197.8 bilyon 
habang P2.5 trilyon ang pork barrel 
ni Marcos Il na tiyak, at malaking 
bahagi ay para sa kurapsyon at luho 
ng kanyang pamilya at mga kroni. 
Naglalakihan din ang pondong 
nakalaan sa iba't ibang proyektong 
imprastraktura sa ilalim ng Support 
to Barangay Development Projects 
at pork barrel ng mga lokal na 
pulitiko na nagkukubli sa “serbisyong 
pambayan” pero ginagawang pala- 
bigasan at gatasang-baka ng mga 
korap na opisyal ng AFP at mga 
burukrata. Kamakailan lamang ay 
pinansin ng Commission on Audit 
at ipinagpapaliwanag ang di- 
kinakailangang paggasta ng Puerto 
Princesa City Water District ng P74 
milyon sa pagbili ng Ultraviolet Hy - 
dro Optic Disinfection. 


Sa Palawan, sa halip na paunlarin 
ang makasasapat at mataas na 
potensyal ng agrikultura sa probin- 
sya, nakatutok ito sa pagpapatupad 
ng ekoturismo sa balangkas ng mga 
neoliberal na patakaran. Inuna 
nito ang pagpapasigla ng turismo 
sa probinsya pabor sa dayuhang 
interes. Matatandaang nitong 
Pebrero ay inianunsyo ni 2nd district 
representative at dating gubernador 
Jose Chavez Alvarez na target ng 
lokal na gubyerno ng probinsyang 
makamit ang taunang 5 milyong 
turista, na magbibigay raw ng 
P250 bilyong kita mula ngayong 
taon. Resulta nito, libu-libong 
ektaryang taniman ng magsasaka 
at kagubatan ng probinsya ang 
isinusubasta at kinukumbert para sa 
mga proyektong ekoturismo laluna 
sa Balabac, Coron, Culion, El Nido, 
at San Vicente. Sa kabilang banda, 
tiyak na mapupunta sa bulsa ng mga 
lokal na burukrata at naghaharing - 
uri sa probinsya ang malalaking 
kikbak na kikitain mula sa proyekto. 


Sadyang wala sa interes 
ng kasalukuyang estadong 
malakolonyal at malapyudal na 
lutasin ang krisis at kagutuman ng 
bansa. Para sa kanila, mas maha- 
laga at pangunahin ang kanilang 
makauring interes, luho at ang pabor 
sa among imperyalistang US. Dapat 
labanan ng bayan ang tumitinding 
pagpapahirap at pagsasamantala 
ng mga naghahaharing uri na ugat ng 
malaganap na kagutuman sa buong 
bansa.” Ibunsod ang malalaking 
protestang bayan para singilin at 
obligahin ang gubyernong tugunan 
ang hinaing ng mamamayan sa 
ayuda, dagdag na sahod at sapat 
na kabuhayan. Kasabay nito ang 
pagkundena sa mga inutil na 
hakbangin, patakaran at programa 
ng estado sa pumapaimbulog na 
presyo ng mga pangunahing bilihin 
at serbisyo. Marapat na kastiguhin 
at igiit ang pagbibitiw ng mga 
reaksyunaryong tagapangasiwa sa 
ekonomya ni Marcos Il sa pagiging 
manhid at sunud - sunuran sa dikta ng 
US. Dapat umani ng pinakamalawak 
na pagtuligsa ang misalokasyon ng 

pondo ng gubyerno laluna 
ang naglalakihang budget 
para sa depensa at pork 
barrel nina Marcos at Duterte. 


Ang malaon nang suliranin 
sa kabuhayan at kagutuman 
ng mamamayang Pilipino 
ay resulta ng malapyudal at 
malakolonyal na katangian 
ng lipunan na. iniluwal 
ng paghahari. ng tatlong 
salot sa lipunang Pilipino 
- ang imperyalismong US, 


pyudalismo at burukrata- 
kapitalismo. Ang  pagka- 
kaluklok ng rehimeng 


US-Marcos-Duterte ang pa- 
latandaan ng walang kaparis 
na pagkabulok ng lipunang 
ito. 


Dapat magkaisa at 
lumaban ang bayan sa 
pamamagitan” ng  pag- 
susulong ng  pambansa- 


demokratikong rebolusyon sa 
pamumuno ng Partido 
Komunista ng Pilipinas upang 
ibagsak ang rehimeng US- 
Marcos -Duterte at ang 
tatlong salot sa lipunan. 
Tanging sa pagtatagumpay 
ng demokratikong  rebo- 
lusyong bayan (DRB) na may 
sosyalistang perspektiba 
maitatatag ang estadong 
tunay na magsisilbi: sa 
mayorya ng mamamayang 
inaapi at pinagsasamanta- 
lahan. Sa ganap na tagum- 
pay ng DRB titiyakin ng 
itatayong demokratikong 
estadong bayan ang pag- 
papaunlad ng isang pla- 
nadong ekonomya para sa 
kapakinabangan ng mayorya, 
laluna ng masang anakpawis 
at magsisilbing pundasyon sa 
pagtatatag ng sosyalistang 
ekonomya sa hinaharap. Ito 
ang maggagarantiyang ma- 
wawakasan ang malawak na 
kagutuman at isang lipunang 
ganap na malaya at de- 
mokratiko. ag 

Palawan 


@ Pahayag ni Andrei Bon Guerrero 
Tagapagsalita 
Bienvenido Vallever Command- NPA 


Hunyo 29, 2023 


Ang hatol ng mga Palaweho sa unang taon 
ng ilehitimong rehimeng US-Marcos Il: TUTA, 


PALPAK AT PAHIRAP! 


Sa unang taon ng ilehitimong rehimeng US-Marcos Il, ibayong kahirapan 
ang dinanas ng mamamayang Palaweho sa higit na paglala ng pamalagiang 
krisis ng sistemang malakolonyal at malapyudal ng Pilipinas. Dahil dito, 
hinahatulan ng buong rebolusyonaryong kilusan sa Palawan ang unang taon 
ng panunungkulan ng rehimeng US-Marcos Il na bigo sa paglilingkod para sa 
kagalingan, kabuhayan at karapatan ng mamamayan. 


Ang malawakang pandaraya sa 
eleksyong 2022 ang nagpaupo sa estado 
poder kay Ferdinand Marcos Jr. Dahil 
dito, nakontrol ng pangkating Marcos- 
Duterte ang buong bansa at ng kanilang 
masugid na alagad na Alvarez-Socrates 
ang Palawan. Sa araw ng pagsisimula 
ng kanilang termino, nagsimula na rin 
ang panibagong yugto ng papalubhang 
kalbaryong dinaranas at daranasin pa ng 
mamamayan sa ilalim ng papet, korap, 
pahirap at pasistang rehimen. 


Garapalan ang pagiging papet ng 
imperyalismo at taksil sa bayan ng 
ilehitimong presidenteng (Marcos Il. 
Sa kanyang pangangayupapa sa US, 
walang pakialam si Marcos sa pinsalang 
idudulot nito sa buhay ng sambayanang 
Pilipino at tahasang ipinagkanulo ang 
kasarinlan ng Pilipinas. Sa loob lamang 
ng isang taon, sunud-sunod na ang mga 
pagbisita, diyalogo at pagpapatibay 
ng mga nauna nang tagibang na 
kasunduan sa pagitan ng US at Pilipinas 
alinsunod sa Mutual Defense Treaty at 
ng pinakahuling kasunduang Visiting 
Forces Agreement (VFA) at Enhanced 
Defense Cooperation Agreement (EDCA). 
Lahat ng ito'y tumutugon sa layunin at 
estratehiya ng imperyalismong US na 
pagpapalakas ng hegemonya nito sa 
rehiyon ng Indo - Pasipiko laban sa karibal 
na China kasabay ng pagpapatindi pa ng 
kontrol sa bansa sa ekonomya, pulitika at 
militar sa tinatawag na bagong yugto ng 
pagiging malakolonya ng bansa sa ilalim 
ng sagad sa papet na Marcos Il. 


Partikular dito ang pagbisita ni US 
Vice President Kamala Harris noong 


Nobyembre 2022 sa Pilipinas at 
Palawan, ni US Defense Secretary Lloyd 
Austin noong Pebrero, at ng mismong 
pagbisita ni Marcos Il sa US nitong Mayo. 
Iniluwal ng mga hakbanging ito ang 
pagdadagdag ng base militar ng US sa 
Pilipinas kung saan ang isa rito ay itatayo 
sa Balabac, at ang pagkukunsidera sa 
probinsya bilang ideyal na pagtayuan ng 
pasilidad ng small modular reactor para 
diumanong pagmulan ng nuclear energy 
ng bansa. Sunud-sunod din ang mga 
pagsasanay militar na inilunsad ng mga 
mersenaryong armadong tropa ng US at 
Pilipinas sa probinsya. Sa ilalim ng unang 
taon ng rehimeng US-Marcos Il, inilunsad 
sa Palawan ang Pacific Partnership 2022, 
Balance Piston 22-3 Exercise, Kamandag 
Exercises 2023 at ang pinakamalaking 
Balikatan exercises 2023 sa kasaysayan 
nitong Abril. 


Kasabay ng labis na pagyukod sa US, 
nagsusumamo rin ang rehimeng Marcos 
sa imperyalismong China. Nakikisalo 
ang China sa US sa liberalisasyon 
ng mga patakaran sa kalakalan at 
pamumuhunan sa Pilipinas tulad ng 
pagmimina sa probinsya upang huthutin 
ang likas na yaman ng bansa, gayundin 
ang pagtutulak ng rehimen ng (joint 
oil exploration sa West Philippine Sea 
kasama ang China. Bahag ang buntot 
ng rehimen sa mga itinatayong pasilidad 
militar ng China sa mga artipisyal 
na isla sa loob ng Kalayaan Group of 
Islands na teritoryong pandagat ng 
Pilipinas at lumalabag sa kasarinlan 
ng bansa. Duwag din ito sa harap ng 
nagkakailang insidente ng pambabraso 
at panghaharas sa mga mangingisdang 

Palaweho ng mersenaryong tropa ng 
China na nakabase sa mga inaangkin 
nitong teritoryo sa WPS. 


Patuloy na lumala ang kalagayan 
ng ekonomya at pamumuhay 
ng mamamayang Palaweho. 
Kinatangian ang unang bahagi ng 
kanyang termino ng kabi-kabilang 
paglamyerda at magagastos 
na mga byahe at pagliliwaliw ni 
Marcos sa iba't ibang mga bansa 
kasama ang mga kamag-anak at 
alipures niya, sa harap ng matinding 
kahirapan ng mga Pilipino sa bansa. 
Ni walang ayudang ibinigay sa 
mga mamamayang  Palawehong 
apektado ang buhay, kabuhayan at 
panirahan matapos ang mga sakuna 
tulad ng malalakas na bagyo, 
matinding pagbaha, gayundin sa 
mamamayan ng Taytay na apektado 
ang kabuhayan sa pagkalat ng oil 
spill galing Mindoro. 


Pinaiigting 7 ni. Marcos: ang 
pagpapataw ng mga neoliberal 
na patakaran sa pagtutulak niya 
ng todo-largang liberalisasyon sa 
pamumuhunan at importasyon nang 
ideklara niyang “lubos na buksan 
ang mga pintuan”, kasabay ng 
ibayong pagkatuon sa pag-eksport 
at pagsalig sa import ng kalakal 
sa ibang bansa. Bigo si Marcos, 
bilang kalihim ng Department of 
Agriculture, na paunlarin ang sektor 
ng agrikultura sa bansa, itaguyod 
ang nagsasariling ekonomya, at 
pataasin ang antas ng pamumuhay 
ng mga magsasaka. 


Pinasasalo sa mamamayan ang 
lumalaking lobo ng utang ng rehimen 
sa pamamagitan ng pagdadagdag 
ng mataas at maraming buwis 
na ipinapataw sa kanila. Walang 
awat ang pagtaas ng presyo ng 
langis, pagkain at iba pang saligang 
pangangailangan, edukasyon, 
kalusugan at iba pang serbisyo, 
kuryenteng sinisingil ng PALECO, 
at iba pang yutilidad. Mas mahal 
nang P5-10 ang presyo ng mga 
pangunahing bilihin laluna ang mga 
produktong ginagamitan ng petrolyo 
at mga produktong mula sa labas ng 

Palawan. Hanggang yabang lamang 
din ang pangako ni Marcos na gawing 
P20 lang ang presyo ng bigas! 


Sa. kabila nito, nananatiling 
nakapako sa mababang halaga 
ang presyo ng palay at iba 
pang produktong bukid ng mga 
magsasakang  Palaweho. Ang 
matinding implasyon ang nagiging 
dahilan upang tumaas ang arawang 
gastos sa pamumuhay ng lima- 
kataong pamilya, at para mabuhay 
nang disente, kinakailangan na 
ng P1,162 sahod sa MIMAROPA. 
Gayunman, malayung -malayo 
at ni wala pa sa kalahati nito 
ang minimum na sahod ng mga 
manggagawa sa rehiyong IV-B na 
P329-355 lamang. 


Labis niyang pinapaburan 
ang mga dayuhang malalaking 
kapitalista, laluna. ang Bs3 mga 
malalaking plantasyon at 
operasyon sa pagmimina kahit pa 
tinututulan ito ng mamamayan 
at malinaw ang pagwasak nito sa 
kalikasan at idinudulot na sakuna 
sa bayan. Ipinakita ito sa pag- 
aresto't pagwasak sa organisadong 
paglaban ng mamamayan ng 
Brooke's Point laban sa pag-opereyt 
ng Ipilan Nickel Corporation (INC). 
Imbes na dinggin ang hinaing ng 
mamamayan, pinahintulutan pa 
nito na muling makapag-opereyt 
ang INC. Dagdag pa, sa loob ng 
isang taon, pinahintulutan ang oil 
drilling ng Nido Petroleum Philippines 
sa Cadlao, El Nido, nilinlang ang 
mga katutubong Palaw'an upang 
pahintulutan ang Macroasia Mining 
Corp, na pagmamay-ari ng MBK na 
si Lucio Tan na muling makapag - 
opereyt.. Makakapagpalawak din 
ang Nickel Asia Corporation ng 
operasyon nito sa Mt. Bulanjao liban 
pa sa nagpapatuloy na operasyon 
nito sa Rio Tuba. Bukod sa pabor, 
tinatamasa ng mga dambuhalang 
kumpanyang ito ang hindi pagsingil 
ng buwis sa kanila at pagbibigay - 
laya sa kanila na kamkamin ang lupa 
ng mga magsasaka at katutubong 
Palaweho at dambungin ang likas na 
yaman ng probinsya. 


Minamadali ng rehimeng US- 
Marcos Il ang lahat ng paraan para 
patuloy na makapagpayaman sa 
estado-poder. Nagtagumpay itong 
iratsada sa loob ng isang taon ang 
batas ng Maharlika Investment 
Fund sa pakikipagsabwatan ng 
rubberstamp na kongreso at senado. 
Magbibigay-daan ito para sa 
malawakang pagkontrol at pagbulsa 
sa daan-daan bilyong pondong 
pampubliko. 


Pagkaluklok, ininstitusyunalisa 
niya kasabwat ang kapwa pasistang 
si Sara Duterte ang pagrerebisa sa 
kasaysayan at edukasyon sa Pilipinas 
pabor sa mga Marcos. Kasabay nito, 
pilit ding binubura ng kasalukuyang 
naghaharing uri ang katotohanan 
ng “malawakang korapsyon at 
pandarambong 58 ng 5 matandang 
Marcos sa pagpapabasura sa 
mga kasong nakasampa laban sa 
pamilyang Marcos sa ninakaw nitong 
yaman ng bayan. Hind lamang nila 
matatakasan ang pananagutan 
kundi makukuha pa nila ang mga 
binawing yaman. 


Sa kabila nito, nanginginig sa takot 
si Bongbong Marcos na matulad 
ang kanyang rehimen sa kinahinat- 
nan ng diktadura ng kanyang 
ama na pinabagsak ng lumalakas 
na pambansa-demokratikong 
kilusan. Dahil dito, sa loob ng 
unang taon ng kanyang rehimen, 
lantaran ang pagpapatatag nito sa 
kapangyarihan at pagpapalawak 
nito ng dinastiyang pulitikal sa 
pagtatalaga at pagpapaupo ng 
mga kapamilya at susing mga kroni, 
gayundin ng mga retiradong upisyal 
ng AFP-PNP sa gubyerno. Upang higit 
na makasiguro, ikinukumbina niya 
rito ang malawakang panlilinlang 
at armadong panunupil sa buong 
bansa. 


Ipinagpatuloy at ibayong 
pinaiigting at pinalalakas ni Marcos 
ll ang terorismo ng estado para 
kamtin ang nabigong layunin ni 
Duterte na durugin ang nakikibakang 
mamamayan. Sa iba't ibang dako ng 
bansa, pinaiiral ang di-deklaradong 

Martial Law sa pamamagitan ng pagkokordon sa mga 
pook-hanapbuhay ng uring anakpawis, iligal na inaaresto 
at idinidetine sa mga sikretong kampo ang mga aktibista 
at iba pang kritiko ng estado. Dito pinagsisilbi ang SIM 
Card Registration Law na ipinatupad para lubusang 
panghimasukan ang pribasiya ng mamamayang Pilipino 
at isailalim silang lahat sa istriktong sarbeylans. Sa 
Palawan, dinagdagan ng rehimen ng bagong batalyon 
ang WESCOM, ang MBLT-9 habang itinatayo ang 
mga karagdagang pasilidad militar at bumibili ng 
mga kagamitan at armas sa ilalim ng programang 
modernisasyon ng AFP. 


Dinaig ni Marcos Il sa unang taon pa lamang ang 
record ni Duterte sa paglabag sa karapatang-tao. Sa 
unang taon pa, bumibilang na sa 97 ang pinatay at 
biktima ng pampulitikang pamamaslang sa bansa 
o abereyds na dalawa kada linggo. Tampok sa mga 
kasong ito ang pagmasaker sa Catbalogan 10 kasama 
ang mga pinuno ng Partido na sina Benito at Wilma 
Tiamzon, ang pamilyang Fausto sa Negros at pamilyang 
Jacolbe sa Northern Samar. Wala nang pagtatangi ang 
mga berdugong tropa ng AFP-PNP-CAFGU kung saan 
pangunahin ng tinatarget ng kanilang mga pag-atake 
ang mga sibilyan. Samantala, labis-labis na lakas- 
pamutok at pasabog o overkill ang ginagamit nila sa 
pagharap sa mga pwersang rebolusyonaryo. 


Sa unang taon pa lang ng rehimeng US-Marcos |, 
inilantad na kaagad nito ang katangian nitong papet, 
palpak, pabaya, pahirap, korap at pasista. 8 Wala 
itong solusyon sa matinding krisis na dinaranas ng 
mamamayan, at sa halip ay ninanakaw pa ang pondo 


ng bayan at binubuhusan ng mas malaking pondo ang 
gera laban sa mamamayang nakikibaka. Kasabay nito 
ay ibinubuyangyang niya sa dayuhang pandarambong 
habang isinusubo ang bansa sa imperyalistang gera ng 
US laban sa China. Tulad ng kanyang ama, wala itong 
ibang layunin kundi patatagin ang kapit sa estado poder 
at protektahan ang kanilang interes. 


Sa nalalabi pang mga taon sa ilalim ng rehimeng US- 
Marcos Il, dapat na ibayo pang pukawin, organisahin at 
pakilusin ang mamamayan na isulong ang iba't ibang 
anyo ng pakikibaka upang singilin at pagbayarin ang 
rehimen sa lahat ng kasalanan nito sa taumbayan. 
Dapat mahigpit na iugnay ng mga Palaweho ang 
kanilang lokal na mga pakikibaka para sa kabuhayan, 
kalikasan at karapatan sa mas masaklaw na isyu ng 
bansa. Ang mga panimulang tagumpay na nakamit 
nila ngayong taon tulad ng pagpapahinto sa proyektong 
Seawall sa Narra at reklamasyon sa Coron Bay ay dapat 
ipagpatuloy at isanib sa mas malawak na pakikibaka sa 
buong probinsya at bansa. 


Kasabay nito, dapat na puspusang isulong ang 
demokratikong rebolusyong bayan at hawanin ang 
landas sa pagtatayo ng sariling gubyernong tunay na 
maglilingkod sa kanila. Dapat na mapagpasyang 
tanganan ang armas, palakasin ang armadong 
pakikibaka sa kanayunan at ilunsad ang makatarungang 
digma laban sa brutal na digma ng teroristang estado. 
Tanging sa pagtatagumpay lamang ng DRB maitatayo 
ang sosyalistang lipunang tunay at lubos na tutugon sa 
lahat ng demokratikong aspirasyon ng sambayanang 


Pilipino gg 


Deklarasyong insurgency -free sa Palawan, hungkag 


Kinutya ng Bienvenido Vallever Command (BVC -NPA Palawan) ang deklarasyon ni Marcos Il na insurgency -free 


na ang Palawan. Ito ay matapos ipagmalaki ni Marcos Il ang tagumpay umano ng gubyerno, ng AFP at ng NTF 
ELCAC sa pagsugpo sa rebolusyon sa Palawan at buong bansa at na nalinis na umano nila ang lahat ng erya ng 
NPA sa Palawan sa okasyon ng pagbubukas ng National Peace Consciousness Month noong Setyembre 1 sa Puerto 
Princesa City. Ani Andrei Bon Guerrero, tagapagsalita ng BVC, “ang digmang bayan, sa Palawan at buong kapuluan 
ay makatarungan na nakaugat sa marubdob na hangarin ng bayang ibagsak ang imperyalismong US, pyudalismo 
at burukrata - kapitalismo upang kamtin ang tunay na kalayaan at demokrasya sa Pilipinas kaya tinatamasa nito 
ang pinakamalawak na suporta ng mamamayan”. Ayon pa sa kanya, nakapangingilabot ang paulit-ulit na pagpuri 
sa mga pasista -teroristang institusyon na pangunahing responsable sa mga panghahalihaw, pambobomba at 
pagwasak sa mga komunidad sa kanayunan, pagyurak sa karapatang-tao kabilang ang pagpaslang sa mga 


sibilyan at paglabag sa mga kasunduan at batas ng digma. 


Ang totoong motibo ni Marcos Il at mga alipures niya ay palabasing nagtatagumpay ang kanilang kontra - 
rebolusyonaryong pakana para maging kaiga-igaya ang probinsya sa pagganyak ng dayuhang pamumuhunan at 
imperyalistang pandarambong. Sa kasalukuyan, nakalatag na ang mga kontrata at dayuhang pamumuhunan sa 
enerhiya, ekoturismo at pagmimina sa Palawan. 


Bilang pagtatapos, diin ni Guerrero, “gaanuman kahirap at kalupit ay puspos ng determinasyon ang BVC -NPA 
Palawan na isulong ang digmang bayan sa Palawan at mag-ambag ng ganang -kaya sa muling pagpapalakas at 
pagpapaigting ng pakikidigmang gerilya sa buong bansa. Ang kawalang kaparis na kahirapang dinaranas ng 
masang Palawenho, ang nagpapatuloy na suporta ng mamamayan at kabayanihan ng mga rebolusyonaryong 
martir sa Palawan ang aming inspirasyon sa muling pagsulong at pagbawi hanggang sa tagumpay!” Wg 

MATUTO SA KASAYSAYAN: Ang kasaysayan ng pananalasa 
ng mga plantasyon ng oil palm sa kabuhayan at 
kalikasan ng Palawan 


Malaking usapin ang oil palm saanman sa buong daigdig. Habang itinuturing itong mahalagang kalakal, 
marami ring mga grupong makakalikasan ang tutol sa pabaya at di planadong pagtatanim nito. Katunayan, 
mula 2009 hanggang 2011, isinuspindi ng World Bank ang lahat ng pondo para sa mga proyektong oil palm sa 
buong daigdig. Pero hindi nito napahinto ang paglaganap ng oil palm laluna sa mga bansang tropikal na tulad 


ng Pilipinas. 


Sa Palawan, nagsimulang pag-usapan sa antas- 
probinsya ang pagtatanim ng oil palm noong 2003, 
sa kabila ng mga natukoy na masamang epekto nito 
sa kalikasan at kabuhayan ng mamamayan sa mga 
katabing bansang Malaysia at Indonesia. Nagsimulang 
pumasok ang mga ganitong tipo ng negosyo sa probinsya 
noong 2004 sa bisa ng Philippine Oil Palm Development 
Plan ng dating rehimeng US-Macapagal-Arroyo at 
noo'y gobernador na si Joel Reyes. Sa 100,000 ektaryang 
target ng pambansang proyekto, 207, o 20,000 ektarya 
ang binuksan sa Palawan para tamnan hanggang 
2011. Ang Palawan Palm and Vegetable Oil Mills Inc. 
(PPVOMI) na isang kumpanyang Singaporean-Filipino 
at ang kumpanyang Filipino-Malaysian na Agumil 
Philippines (AGPI) ang mga kumpanyang nakakuha ng 
panimulang kontratang sasaklaw ng 15,000 ektaryang 
lupain... Pumasok naman noong 2011 ang lokal na 
kumpanyang Cavite ldeal International Construction and 
Development Corporation (CavDeal) at ilan pang maliliit 
na kumpanya. Sinaklaw ng mga ito ang lahat ng mga 
bayan sa timog liban sa Balabac, pinakamalawak ang 
sa Sofronio Espahola at umaabot sa tinatayang 2,000 
ektarya hanggang 2019. 


Sa mga nasabing kumpanya, pinakamalawak ang 
saklaw ng operasyon ng AGPI sa lahat ng bayang 
nabanggit at aabot sa 6,000 ektaryang pinagsama- 
sama. Binibili nito ang kalakhan ng aning bunga ng oil 
palm sa buong probinsya at noong 2010 ay nagtayo na 
ito ng isang processing plant sa Brgy. Maasin, Brooke's 
Point. Ang 707 ng pinrosesong langis ay inieksport 
tungong Singapore, China at Malaysia. 


Pinangakuan ng magandang kita, trabaho at 
malaking pakinabang sa halaman at lupa ang mga 
magsasaka. May dalawang iskema ang mga kumpanya 
sa pagpapagana ng plantasyon ng oil palm sa 
probinsya-ang leaseback, outgrower' at ilang kaso ng 
pamimili. Pinakalaganap ang iskemang leaseback kung 
saan inuupahan ng mga kumpanya ang lupa ng mga 
magsasaka sa isang kasunduang tatagal ng hanggang 
25 taon. Naiulat ang taunang P500-700 kada ektaryang 
1 outgrower-isang kasunduan sa pagitan ng mga mag- 
sasaka at multinasyunal na kumpanya kung saan binibili ng mga 
kumpanya ang lahat ng ani ng mga magsasaka. 

upa ng CavDeal habang P1,200 kada ektarya naman ang 
sa AGPI. Isang anyo naman ng sistemang outgrower ang 
pinagagana ng PPVOMI kung saan ipinapaloob sa isang 
kooperatiba ang mga lupang ipapasok sa kontrata. 
Pinauutang sila ng kumpanya para sa gastusin nila sa 
produksyon o pinahihintulutan silang umutang sa Land 
Bank. 


Ilang taon lamang matapos ang kauna-unahang 
pagtatanim ng oil palm sa probinsya ay unti-unti nang 
naiulat ang masamang epekto nito sa kabuhayan ng 
mga magsasaka, sa lupaing ninuno ng mga minorya at 
sa kalikasan. 


Bukod sa makaisang-panig na mga kasunduan sa 
pagitan ng magsasaka at kumpanya, malala rin ang 
kalagayan ng mga manggagawang bukid at kapatas? sa 
loob ng mga plantasyon. Walang benepisyo at walang 
regular na manggagawa ang mga plantasyon kaya 
naisasagad sa napakababang antas ang sahod ng mga 
manggagawang -bukid. 


Manggagawang - Kapatas 
bukid 


2005 P120 P150 


2009 P130-150 P180 
2014 | pas -: 


Niloloko rin ng mga kumpanya ang mga pambansang 


minorya. Reklamo ng mga Palaw'an at Tagbanua, 
napakababa ng bili sa kanilang mga lupain. Ginagamit 
umano ng mga ito ang katwirang “wala namang titulo 
ang mga lupain ng katutubo”. Sa Espahola, may mga 
lupaing binili lamang ng P1,000 kada ektarya. Bukod sa 
pangangamkam, nanghihimasok rin ang mga kumpanya 
sa lupaing ninuno ng mga minorya at winawasak ang 
mga kabundukan tulad ng naganap sa bayan ng Quezon. 


Inirereklamo rin ng mga magsasaka ang matakaw sa 
tubig na katangian ng mga oil palm na nakapipinsala 


2 kapatas- pinuno ng mga manggagawang -bukid sa isang 
plantasyon 

sa mga katabi nitong pananim. Iniuulat ng mga 
magsasakang Palaweho ang pagliit ng kanilang ani sa 
mga lupang pinagtatamnan din ng oil palm. Sa mga may 
palayan, kung dating umaani sila ng 50-70 sako ng palay 
kada ektarya, sa mga tinamnan ng oil palm ay maswerte 
na kung maka-20 sako sila. Samantala, bumaba rin ang 
produksyon ng kopra na nakaka-700 kilo na lamang sa 
2-ektaryang lupa mula sa dating 1,500 kilo. 


Ilang taon rin makalipas ang pagtatanim ng oil palm 
sa probinsya, naobserbahan ng mga magsasaka ang 
pananalasa ng mga bagong peste sa kanilang mga 
tanim kabilang ang niyog. Sinuportahan ito ng ulat ng 
Ancestral Land/Domain Watch (ALDAW) noong 2013 at 
tinukoy ang mga pesteng red palm weevil at coconut 
tree beetle (Brontispa longissima) na pumapatay sa 
ibang mga halaman. Ayon sa isang pag-aaral ng Forest 
Peoples Programme na sa Brgy. Iraray sa Espahola pa 
lamang ay pininsala na nito ang aabot sa 1,000 puno ng 
niyog ng 20 magsasaka noong 2012. 


Magastos din sa farm input ang oil palm tulad ng 
mga pestisidyo at herbisidyo, liban pa sa masasamang 
epekto nito sa kalikasan-pinababa ang kalidad ng lupa 
at maaaring makakontamina sa mga yamang tubig na 
aagusan sa tuwing umuulan. 


Kumpara sa mina at malawakang pagtotroso, hindi 
agad mapapansin ang masasamang epekto ng oil palm 
sa kalikasan. Subali't may masamang pangmatagalang 
epekto ito sa kalikasang hindi mapapanag -uli, kumpara 
sa iba pang halamang mapagkukunan ng langis at 
kabuhayan. 


Sing-aga ng 2011, naglabas na ng resolusyon ang Brgy. 
Ipilan sa Brooke's Point na humihiling sa nakatataas na 
antas at mga ahensya ng gubyernong kontrahin ang 
napipintong pagpapalawak ng mga plantasyon ng oil 
palm sa saklaw ng barangay at mga karatig nito dahil 
sa masasamang epekto nito. Ngunit hindi positibo ang 
naging tugon ng estado sa hinaing ng taumbayan. Sa 
katunayan, naglabas pa ng plano ang Philippine Coconut 
Authority na sasaklaw mula 2014 hanggang 2023 ng 
pagbubukas ng aabot sa isang milyong ektaryang lupa 
para sa pagpapalawak ng taniman ng oil palm, kabilang 
ang 200,000 ektaryang lupain sa Palawan. 


Muli itong tinugon ng malakas na pagtutol ng 
mamamayan. Aabot sa 4,200 magsasaka ang 
nagpetisyon sa opisina ng noo'y bise gobernador na si 
Dennis Socrates noong 2015. Sa sumunod na taon, July 
28, 2016, muli nilang idinulog sa opisina ng Department 
of Environment and Natural Resources (DENR) ang 
pagpapataw ng moratorium sa pagpapalawak ng 
operasyon ng oil palm. Sa kabila nito, tuluy-tuloy pa rin 
ang taniman ng mapaminsalang plantasyon ng oil palm 
sa Palawan at buong bansa, na dapat determinadong 
tutulan at labanan ng mamamayan. Kaya naman sa 
hukbong bayan na idinulog ng mamamayang Palaweho 
ang kanilang reklamo sa mga plantasyong kabilang ang 
oil palm. Taong 2016 nang naglunsad ang Bienvenido 
Vallever Command-BHB Palawan ng serye ng 
pamamarusa sa ilang mga multinasyunal na 
kumpanyang agrokorporasyon kabilang ang Agumil 
plantation at San Andres sa timog Palawan.ig 


Larawan ng isang pangunahing kagubatan (primary forest) sa timog Palawan na sinira para gawing plantasyon ng oil palm 

PKP, kinundena ang presensya ng 
P8-Poseidon ng US sa WPS 


Kinundena ni Marco Valbuena, chief information 
officer ng Partido Komunista ng Pilipinas ang 
presensya ng eroplanong P-8 Poseidon, isang 
maritime surveillance aircraft ng US Navy sa 
West Philippine Sea (WPS) noong Agosto 22. Ani 
Valbuena, inilalantad umano nito ang presensya 
at pangingialam ng US na lalong nagpapatindi 
ng tensyon sa rehiyon. Liban dito, tinukoy rin ng 
PKP ang pananatili ng mga US warship sa South 
China Sea kabilang ang USS Ronald Reagan, na 
isa sa pinakamalalaking barkong pandigma ng 
US. May lulang 5,000 tropa ang barkong ito at may 
kakayahang magkarga ng 75 eroplanong pandigma. 


Sabi pa ni Valbuena, ginagamit ng US ang tabing 
ng “kalayaan sa paglalayag” sa nagpapatuloy nitong 
pagpapaigting ng armadong presensya sa mga 
karagatan ng Pilipinas, na lalong nagpapaypay sa 
tensyon at naglalayong mang-udyok ng masamang 
hakbangin mula sa China. Tinuligsa rin ni Valbuena 
ang rehimeng US- Marcos Il at AFP-PNP na sa labis na 
pangangayupapa sa US ay hinahayaang patindihin 
pa nito ang presensya at binibigyan ng akses ang mga 
tropa nito sa daang ektaryang lupain ng bansa para 
magtatag ng mga base at pasilidad militar nito. 


Sa huli, nanawagan si Valbuena sda mamamayang 
Pilipino na ipagpatuloy nito ang paggigiit sa 
pambansang soberanya at tuligsain ang pagyurak ng 
China sa teritoryong pandagat at exclusive economic 
zone ng bansa. Manawagang palayasin ang lahat ng 
tropang militar ng China at lansagin ang mga pasilidad 
militar nito sa rehiyon. Kasabay nito, dapat nilang 
bigyan ng katulad na timbang, kundima'y mas malakas 
na tulak, ang panawagang palayasin ang lahat ng 
pwersang militar ng US, kabilang ang lahat ng mga 
sasakyang pandigma nito at lansagin ang lahat ng mga 
base at pasilidad militar nito sa bansa.|pg 

US 7th Fleet, bumisita sa Palawan 


Binisita ng mga opisyal ng US 7th fleet sa 
pangunguna ng hepe nitong si Vice Admiral Karl 
Thomas ang Palawan noong Agosto. Nakipagpulong 
siya sa mga kinatawan ng lokal na administrasyon ni 
Governor Victorino “Dennis” Socrates nitong Agosto 7 
para umano bigyang-katiyakan na buo ang suporta 
at pagtuwang' ng US at ihahapag umano nito ang 
mga substansyal na mga usapin kaugnay rito sa 
U.S.-Philippines Mutual Defense Board and Security 
Engagement Board. Ginawang sangkalan ng opisyal 
militar ng US ang naganap na pagmamaniobra 
at pagbomba ng tubig ng Chinese Coast Guard sa 
barko ng Philippine Coast Guard nitong Agosto 5 para 
magyabang at iparamdam sa mga karatig-bayan 
laluna sa China ang lakas ng kanilang naval forces na 
pinakamalaki sa mga forward -deployed fleets ng U.S. 
Navy. 


Ayon kay Leona Paragua, tagapagsalita ng NDFP- 
Palawan, lantarang panggagatong ang binitiwang 
pahayag ni Thomas na “kailangang hamunin ang mga 
taong kumikilos sa isang grey zone. Kapag ang mga ito 
ay hindi kuntentong manguha pa nang manguha habang 
binubuyo ka, kailangan mong gumanti, kailangan mong 
maglayag at kumilos para rito”. 


Nakipagpulong rin si Thomas kay AFP WesCom 
commander Alberto Carlos hinggil sa pagpapalakas 
umano ng kolaborasyon sa pagitan ng dalawang yunit. 


YI 
Mga mangingisda, tutol sa 
plano ng AFP na sanayin sila 
bilang reserbang pwersa 


Tutol ang mga mangingisdang Palaweho sa plano 
ng AFP na sanayin sila at maging bahagi ng reserbang 
pwersang militar sa harap ng tumitinding tensyon 
sa West Philippine Sea (WPS). Nitong Agosto 10, 
sinabi ni AFP chief Brawner sa isang press briefing sa 
Palawan na pinag-iisipan umano nilang magtayo 
ng isang maritime militia sa WPS para palakasin ang 
presensya nila sa lugar. Kabilang umano dito ang 
pagrerekluta sa hanay ng mga mangingisda kasunod 
ng insidente ng pambobomba ng Chinese Coast 
Guard noong Agosto 5 sa isang bangka ng Pilipinas 
na nasa isang resupply mission papuntang Ayungin 
Shoal. 


Ayon sa mga mangingisda sa isla ng Pag-asa, 
“mahirap ito para sa amin at tutol kami sa planong ito. 
Sapat na munang mag-report na lamang kami ng mga 
insidente.” ag 

Serye ng mga neo-kolonyal na pagsasanay -militar, inilunsad sa 


Palawan 


MASA 23. Inilunsad muli ang dalawang beses sa isang taong bilateral 
na pagsasanay militar sa pagitan ng Pilipinas at US na Marine Aviation 
Support Activity (MASA) 23 nitong Hulyo 6-21. Ayon sa Information 
Office ng Public Affairs Section ng embahada ng US sa Pilipinas, layunin 
umano nitong palakasin ang kapabilidad ng dalawang tropa sa mutwal 
na depensa, paunlarin ang mas malakas na relasyon at isapraktika ang 
mga lumilitaw na bagong estratehiya sa aviation. 


Sangkot sa pagsasanay ang Marine Expeditionary Forces | at Ill ng US 
Marine Corps (USMC ) at ang tropa ng Philippine Marine Corps. Inilunsad 
ang pagsasanay sa simulated aerial assault sa Punta Baja, Rizal nitong 
Hulyo 13-14. Tampok sa pagsasanay ang paggamit sa USMC MV-22B 
Osprey bilang sasakyan ng mga tropang kunwaring aatake mula sa 
himpapawid. 


Exercise Alon. Natapos ang kauna-unahang pagsasanay-militar sa 
pagitan ng Armed Forces of the Philippines (AFP) at Australian Defense 
Forces (ADF) na tinawag na Exercise Alon nitong Agosto 31. Laman ng 
pagsasanay na ito ang air assault o pag-atake mula sa himpapawid 
noong Agosto 21 sa Punta Baja, Rizal, habang ang amphibious assault 
o pag-atake mula sa tubig ay inilunsad sa Zambales noong Agosto 25 
at ang live -fire training sa Capas, Tarlac noong Agosto 31 bilang huling 
bahagi ng pagsasanay. Layon umano nitong palakasin ang kakayahan 
ng mga tropa sa paglulunsad ng magkasanib na operasyon at paunlarin 
ang kanilang mga taktika, teknika at pamamaraan sa mga operasyon 
sa lupa at dagat. 


Sangkot sa pagsasanay na ito ang 560 pwersa ng AFP, 1,200 mula 
sa ADF at 120 mula sa USMC. Ayon kay PMC deputy commandant 
Jimmy Larida, inaasahan umano nilang mas malaki ang bilang ng 
mga magsasanay sa kasunod na Exercise Alon sa 2025. Ang Exercise 
Alon ay bahagi ng Indo-Pacific Endeavour 2023 (IPE23) na inilunsad 
noong Agosto 14 hanggang 31. Ang IPE23 naman ay isang mahalagang 
international engagement activity ng Australia sa mga rehiyon ng 
Southeast Asia at Indian Ocean sa balangkas ng komitment nito sa 
Indo- Pacific Strategy ng US. 


US-RP bilateral sail activity. Inilunsad nitong Setyembre 4 ang bilateral 
na paglalayag ng BRP Jose Rizal ng Philippine Navy at ng US Navy Arleigh 
Burke- class guided missile -destroyer USS Ralph Johnson sa katubigan 
ng bansa, 12-24 nautical miles mula sa Palawan. Pinamunuan ang 
aktibidad ng Naval Task Force 41 ng AFP Western Command (WESCOM) 
at US 7th Fleet. Pagpapakitang- gilas ang aktibidad na ito na naglalayon 
umanong subukin at kinisin ang mga umiiral nang doktrinang pandagat 
ayon mismo kay AFP Public Affairs Office chief Enrico Ileto. 


Tempest Wind. Inilunsad nitong Setyembre 9-12 ang pagsasanay 
kontra-terorismo ng Puerto Princesa City Police Office, Bureau of Fire 
Protection, City Disaster Risk Reduction and Management Office at US 
Federal Bureau of Investigation na tinaguriang Tempest Wind. Layunin 
umano nitong tasahin ang kapasidad ng syudad na tumugon sa mga 
krisis na dulot ng mga “teroristang” aktibidad at iba pang anyo ng 
karahasang may pandaigdigang implikasyon. Dulot nito, kinordon ang 
ilang erya sa syudad kabilang ang Tagburos at Honda Bay. 

MASA 2023 sa Punta Baja, Rizal. Nasa likod 
ang mga USMC MV-22B Osprey na ginamit sa 
pagsasanay. 


ma - f a 


Exercise Alon 2023 


BRP Jose Rizal at USS Ralph Johnson na sangkot 
sa RP-US bilateral sail activity 

MBLT -4, nag-iwan ng mga kriminal na kaso at pananagutan sa 


Palawan 


Nitong Hulyo 17 nilisan ng 
Marine Battalion Landing Team - 
4 ang probinsya matapos ang 
11 taon at siyam na buwang 


a | taon at 9 na buwang nanalasa sa Palawan mula 
Nobyembre 17. 2011 hanggang Hulyo 17 

4 |sa sa mga pangunahing nagpatupad ng brutal at 
masinsing gyera laban sa rebolusyonaryong kilusan 
sa probinsya sa inilunsad na FMO at RCSPO 


PROTEKTOR NG DAYUHAN 


T7 


pamemerwisyo at pananalasa 
sa buhay at kabuhayan ng 
mamamayan. Sa araw na ito, 
inilunsad ng Western Command 
(WESCOM ) at lokal na gubyerno 
ng probinsya ang isang okasyon 
para pagpugayan ang pasistang 
tropa sa diumano'y pagwawakas 
nito sa Bagong Hukbong Bayan 


AT MAPAMINSALANG 
MINA May 3 detatsment na 


nagbabantay ak nagtatanggol 
sa mga operasyon ng mina 


“ PANGGAGAHASA 


sa isang dalagitang katutubo ng Brgy Mainit noong 
pinamumunuan ni Lt Col. Manlapas ang MBLT-4, 
dahilan upang palayasin ng mga taumbaryo ang kampo nila 


SINGILIN AT PAGBAYARIN 
ANG MGA NAGING 
COMMANDING OFFICER NITO: 
Lt. Col. Glen Lorrito (kasalukuyan) 
Lt. Col. Prisco Tabo, Jr. (2020) 
Lt. Col. Danilo Facundo (2017) 
Lt. Col. Antonio Manlapas (2011) 


sa prubinsya at pagpapanatili BLOKEYO SA a (so PAGKAKAIT SA s PAGLABAG 
ng “kapayapaan” dito. Ayon. EKONOMYA Tl BANGKAY SA TIGIL- 
sa Ang Bayan, ang pahayagan” AT PAGKAIN a ng limang namartir na NPA PUTUKAN 
PKP, “ l ini HP (Palawan 5) noong sa pagtutuluy-tuloy ng 
ng ,. Walang Iniwan ang sa paghihigpit ng mga militar na dapat Setyembre 4, 2020 mika RCSPO sa Palaw nd 
MBLT-4 sa prubinsya kundi ay makababa na ng bundok bago sumapit naed nagan -AkaG aan 
ang mahabang rekord nito ng iitim mamorongnm. PAGLABAG SA sa panahon ng pandemya 
paglabag sa karapatang -tao”. PANINIRAHAN AT 
PANINIRA NG ARBITRARYONG PISIKAL NA 
Ibinalik ang MBLT-4 sa kampo MGA PANANIM PANGHAHALUGHOG PANG-AABUSO 5p 
nito sa Fort Bonifacio, Taguig City SA KAINGIN ng mga bahayat.” PANDARAHAS ve 
para sumailalim sa pagsasanay na nagdudulot ng buwan- tindahan na PANANAKOT mid 
bago muling italaga sa kn npag ft pipa 
panibagong erya.” Samantala, nag-ooperasyon nagbebenta.” PROTEKTOR NG ILIGAL 


pinalitan ito ng MBLT-7 na kilala 
bilang pasistang yunit na ginamit 
sa mga “teroristang grupo” sa 
Lanao, Sulu at Tawi-tawi sa 
Mindanao.gg 


PAGBABANTA 


na huhulihin o pagbabawalan na magkaingin. 
mangahoy o mag-uling kung hindi magbibigay 


ng suplay sa NPN.”..3:1NA PAGTOTROSO 
ng malalaking burgesya kumprador, 
a iligal ring nagtotroso habang 
ginigipit ang mga residenteng 


ng impormasyon hinggil sa NPA sa lugar 
g :mpo k E8 B nangangahoy sa kagubatan 


3 
w,. Bienvenido Vallever Command - NPA Palawan 


Pakikibaka laban sa mina sa Matalingahan, tagumpay 


Nagbunga ang naging konsistente at maingay na 
pagkilos ng mamamayan ng Brooke's Point, kabilang 
ang mga pambansang minorya para ipagtanggol 
ang kanilang lupa at kabuhayan sa mapangwasak na 
mina. Nitong Agosto 15, naglabas ang Korte Suprema 
ng writ of kalikasan laban sa dalawang kumpanya ng 
mina na Ipilan Nickel Corporation (INC) at Celestial 
Nickel Mining Exploration Corporation (Celestial 
Mining), gayundin sa dalawang reaksyunaryong 
institusyong  maka-mina na Department of 
Environment and Natural Resources (DENR) at Mines 
and Geosciences Bureau (MGB). Paliwanag ng korte, 
maaari umanong magdulot ang operasyon ng mga 
kumpanya ng di mapapanag-uling pagkasira sa 

kalikasan sa saklaw ng Mt. Matalingahan batay sa 
pangamba at nilaman ng petisyon ng mamamayan 
ng Brooke's Point. Kaugnay nito, naglabas ang 
National Commission on Indigenous Peoples 
(NCIP)-MIMAROPA ng cease and desist order o 
atas ng pagpapatigil sa operasyon ng dalawang 
mapaminsalang mina. Ang Mt. Matalingahan ang 
pinakamataas na bundok sa Palawan, itinuturing 
na sagrado ng minoryang mamamayan, at kilala sa 
kayamanang likas nito. 


Ani Leona Paragua, tagapagsalita ng NDFP-Palawan, 
iniresulta ito ng mga serye ng pagkilos, barikada at 
pagpepetisyon ng mamamayan mula pa noong Pebrero 
at nagdaan pang mga taon. “Habang dapat na 


ABRIL-HUNYO 2023 


ipagdiwang ang malaking tagumpay na ito ng 
mamamayan ng Brooke's Point, panimula pa lamang ito 
at dapat na maging mapagbantay sa tusong mga 
hakbangin ng INC, Celestial Mining at iba pang mga 
dayuhan at malalaking korporasyon at mina. Dapat 
ipagpatuloy ng masa ang kanilang laban at kunin ang 
suporta ng buong mamamayan ng Palawan para pigilan 
ang mga pagtatangkang ito kasabwat ang lokal na 
reaksyunaryong gubyerno na magpatupad ng iba't ibang 
mga hakbangin para makapanumbalik ang operasyon 
ng mapaminsalang mina.” Panghuli, panawagan ni 
Paragua na “dapat na isulong ang demokratikong 
rebolusyong bayan kasama ang iba pang mga 
demokratikong uri at sektor sa lipunang Pilipino na inaapi 
at pinagsasamantalahan. Dapat na palakasin ang 
pamumuno ng Partido Komunista ng Pilipinas sa 
probinsya, isulong ang armadong pakikibaka, at 
palawakin ang mga lihim at rebolusyonaryong 
organisasyong masa sa Palawan upang makamit ang 
kalutasan sa malaon nang suliranin at hinaing ng 
masang Palaweho sa kanilang buhay, kabuhayan, 
karapatan at kagalingang panlipunan.” ag 


Hinggil sa pagtatanggol sa soberanya at ang 
Sax" pangangailangan ng armadong pakikibaka sa 
Palawan 

Marubdob na pagbati ng pakikipagkaisa at puspusang paglaban! 


Ngayong sumasambulat na sa mga balita ang baho ng bulok na rehimeng US- 
Marcos-Duterte dulot ng pagkakalantad sa walang kahihiyaang pandaraya sa eleksyong 
2022 na nagluklok sa kanila sa tuktok ng kapangyarihan ng lipunang malapyudal at 
malakolonyal, ang pangangayupapa sa US para sa usapin sa West Philippine Sea, 
ang walang kabusugang pagkopo sa kabang-yaman ng bayan sa anyo ng Maharlika 
Investment Fund at Confidential 4 Intelligence Fund: ang inutil na pagharap sa pagsirit ng mga pangunahing 
bilihin at serbisyo na hatid ay masidhing kahirapan at malaganap ng kagutuman, mainam na pasadahang muli 
ang mga nilalaman ng mga ito, sa lente at katumpakan ng ating makauring paninindigan at pakikibaka. At 
bilang paunang labas natin sa ikatlong kwartong edisyon ngayong taon, maigi na makita ng mga kababayang 
mambabasa ang pangangailangan ng nagkakaisang pagkilos tangan ang Pulang bandila para sa adhikaing 
pambansang kalayaan at demokrasya. 


Sa pagdiriwang at pagsasariwa nitong buwan ng Agosto sa di-matatawarang iniambag ng ating magigiting 
na mga bayani, tumampok ngayon ang usapin kung paano natin maipaglalaban ang pambansang soberanya at 
teritoryal na integridad ng bansa laban sa imperyalismong US na higit isang siglo nang nang -aalipin sa atin at sa 
imperyalistang China na nangangamkam sa ating teritoryo. 


Tampalasang ginamit ng berdugong AFP at ng amboy na hepe nito na si General Romeo Brawner Jr. ang 
insidente ng pambobomba ng tubig ng Chinese coast guard sa isang barko ng Philippine Navy para bigyang - 
matwid ang pagrerekluta at pagsasanay ng mga mangingisdang pumapalaot sa WPS upang maging bahagi ng 
grupong paramilitar at maging reserbang -pwersa raw para sa pagtatanggol ng karagatang saklaw ng Exclusive 
Economic Zone (EEZ) ng Pilipinas. 


Sa ganito , lalong ipinapahamak ang mga pobreng mangingisda - inuumang sa lumalalang sigalot sa 
ating katubigan! Dahil ba sa naging insidente ng pambobomba ng tubig ng Chinese Coast Guard sa Ayungin 
Shoal ay gagawing pambala-ng-kanyon ang mamamayang Palaweho? Ngayong sinasabi na tututuunan na 

nila ang papalawak na presensya 
at swarming ng mga barko ng 
China, nasaan na ang magigiting 
at ipinagyayabang nilang mga 
tropa na MBLT-3, 7 at 9? Ano ang 
silbi ng modernisasyon ng AFP, 
pinapalaking ayuda at pondo, 
suportang militar at teknikal, 
at mga ehersisyong-militar sa 
pangunguna ng imperyalistang 
US sa WESCOM? Kung totoo ang 
sinasabi ng AFP at WESCOM na 
“iInsurgency-free” na ang Palawan 
at itututok na nila ang kanilang 
mga tropa sa pagtatanggol sa 
WPS, bakit hanggang ngayon hindi 
nila maideploy ang mga yunit na ito 
na elite troops ng Philippine Navy 
bilang kapalit ng Philippine Coast 
Guard sa mga pinag-aagawang 
teritoryo? Bakit kailangan pang 
magrekrut sa hanay ng mga 
mangingisdang Pilipino? 


Bilang sagad-saring tuta ng 
imperyalismong US, sinusuhayan ng 
rehimeng Marcos ang ginagawang 
pang-uupat ng US para sumiklab 
ang gyera sa WPS at Indo-Pacific. 
Bukas-palad niyang pinauunlakan 
ang sunud-sunod na ehersisyong 
militar ng US at mga kaalyado nito 
at pagpaparami ng base militar nito 
sa bansa sa ilalim ng Indo-Pacific 
Strategy laban sa China. Imbes 
na maalarma, ipinagbunyi pa nito 
ang pagdating ng US 7th fleet! Tila 
nagpapaligsahan na nga ang US 
at China sa WPS at buong South 
China Sea. Ang masamang epekto 
ng paligsahan nila sa paramihan 
ng warships na nakadeploy sa 
WPS, mga tropang militar, at aerial 
surveillance ay matinding ligalig 
sa hanay ng masa, dislokasyon 
sa hanapbuhay nila at ang 
pagkakasaid at pagkawasak ng 
ating yamang dagat. Pinapaypayan 
pa ng mapanghating posts sa social 
media platform ang namumuong 
tensyon sa magkabilang kampo: 
naitutulak ang bayan na pumili 
maalinman sa imperyalistang US 
o China - pulis-pangkalawakan 
bang US o ang mas pinapaboran ng 

matandang Duterte na rising giant 
na China? 


Kailanman ay hindi katanggap - 
tanggap na maging kasangkapan 
ang Pilipinas sa nilulutong gyera 
ng US laban sa China. Lalo't 
higit ang iasa ang pagtatanggol 
sa. pambansang teritoryo at 
soberanya sa imperyalistang US 
na siya mismong numero unong 
magnanakaw ng ating pambansang 
kalayaan. Ang solusyon ay dapat 
tumayo. at. manindigan ang 
sambayanang Pilipino para sa sarili 
at ipaglaban ang pambansang 
kalayaan at demokrasya at ipatu- 
pad ang nagsasariling patakarang 
panlabas. 


Katanggap-tanggap ba ang 
paggigiit ng US at mga kaalyado 
nito sa kalayaan sa paglalayag” sa 
South China Sea, gayong kitang- 
kita namang ginagamit lamang 
nila itong panabing para sa pang- 
ekonomyang interes? Tama bang 
habang nakagapos ang ating bayan 
sa mga hindi pantay na tratadong 
militar. pabor sa hegemonya at 
dominasyon nito ay gamitin 
ang teritoryo ng bansa. bilang 
lunsaran ng kanilang paghahanda 
sa nakaambang pakikidigma sa 
China? 


Mas nakakapanting ng tenga 
pa na malaman natin na sa kabila 
ng kawalan at kung mayroon man 
ay inutil na pagtugon ng rehimen 
sa lumalalang kondisyon ng ating 
ekonomya at ampatin ang pagsirit 
ng mga - pangunahing bilihin 
at yutilidad, heto at kamukat- 
mukatang ginagastusan ng pondo 
ng bayan ang mga itinatayong 
base militar ng US sa bansa! Sa 
tabing 'ng modernisasyon ng 
AFP at Philippine Coast Guard 
(PCG) ay pansariling ganansya 
at garapalang pagpapabundat 
ang pinagkakaabalahan ng mga 
kroni, opisyales at mga heneral ng 
pasistang naghaharing uri. Pinipiga 
nila at. ginagawang gatasan 


ang pondo ng mga proyektong 
pangkabuhayan at sa mismong 
alokasyon. mula.” sa. kontra- 
mamamayang national budget ng 
administrasyong Marcos Jr. 


Dapat 
mamamayang 
ang sinimulang paglaban at 
pagpupunyaging gapiin ang 
mapanupil na estado at ang 
mga amo nitong imperyalista at 
huwag mahulog sa makitid na 
nasyunalismong ipinamamarali ng 
huli. 


tanganan ng 


Palaweho 


Nasa landas ng rebolusyonaryong 
pakikibaka ang katiyakan at 
katumpakan sa.” pagtatanggol 
ng ating soberanya at teritoryal 
na integridad. Tulad ng tinahak 
na landas nila Bonifacio, Sakay, 
Heneral Luna at iba pa mna 
nagbuwis ng buhay para sa bayan, 
tanging sa pagtangan ng armas 
at paglaban sa mapanggyerang 
imperyalismong US at rising giant 
na China maipagwawagi natin ang 
tunay na pambansang kalayaan at 
demokrasya. Kaya't sa tradisyon 
ng pambansa -demokratikong 
pakikibakang sinimulan ng 
Katipunan sa rebolusyong 1896 , 
ipinagpapatuloy ng Bagong Huk- 
bong Bayan ang naunang misyon 
sa pamamagitan ng paglulunsad 
ng bagong tipo ng pambansa- 
demokratikong Brebolusyon na 
may sosyalistang perspektiba sa 
pamumuno ng Partido Komunista 
ng Pilipinas. 


Walang saysay ang anumang 
patutsada at ilusyong nais ihabi ng 
pangkating BMarcos-Duterte na 
pinulbos na nila ang NPA sa ating 
isla, hangga't may pang-aapi at 
pagsasamantala may batayan at 
makatarungan ang mag-armas at 
lumaban ang mamamayan. 
Mahigpit na kaagapay at katuwang 
nila ang pinakamamahal nilang 
Hukbo - “pagkat kung wala ang 
Pulang Hukbo, walang anuman ang 


masa. PL 

Katapangan hanggang huling hininga ang bumubuhay sa isang martir 
p U L A N G lampas sa kanyang kamatayan. Sa seksyong ito, kinikilala at dinadakila natin 
ang mga kasamang nagbuwis ng buhay para sa sambayanan. Inaalala natin 
S A L U D O ang kanilang naging dakilang ambag, kasaysayan at buhay -pakikibaka. 
Pulang saludo sa inyong mabubuting anak ng bayan! Mabuhay kayong mga 

di-pangkaraniwan! 


"oti Ka Getnon” Giasico 


Magiting na Pulang kumander. Kadre ng Partido. 
Mabuti at palabirong kasama. Ganito mailalarawan 
ng karamihan si Noli Siasico na mas kilala bilang Ka 
Homer, Lines, Celnon at iba pa. Kabilang siya sa 
mga bayaning nabuwal sa mapait na depensibang 
labanan noong Setyembre 3, 2020 sa Sityo Kibuyon, 
Brgy. Mainit, Brooke's Point kasama ang apat pang 
mga kasama. Siya ang noo'y kumander ng BHB sa 
Palawan at bahagi ng namumunong komite ng PKP sa 
probinsya. 


Tubong Ilvita, Sablayan, Occidental Mindoro si Ka Lines. 
Namulat at naorganisa ang kanyang pamilya kasabay ng 
paglakas ng kilusang magsasaka sa probinsya noong dekada 
1980. Nakalahok siya sa mga pakikibakang magsasaka 
kabilang ang laban sa panginoong maylupang Campano- 
Guevarra, Mendiola, Almeda, Ramirez at Cojuangco. 


Pinanday ng pakikibakang magsasaka, naging kasapi siya ng Milisyang Bayan sa kanilang baryo hanggang sa sumampa sa Hukbo 
noong 1985. Sa Hukbo, nagpatuloy siyang mag-aral at magpanday ng sarili bilang lingkod ng uring api. Umunlad siya mula sa 
pagiging opisyal medikal ng iskwad at kumpanya, opisyal sa lohistika, hanggang sa maging iskwad lider at platun lider ng mga yunit 
ng Hukbong Bayan sa Mindoro. Malaki ang papel na ginampanan niya sa pagharap at pagbigo sa mga kampanyang militar sa loob ng 
halos apat na dekadang paglilingkod. Umangat siya sa katungkulan mula sa pagiging mandirigma tungong kumander ng teritoryal na 
kumand sa operasyon sa isla ng Mindoro at Palawan dahil sa mahabang rekord ng mabuti at matapat na paglilingkod sa rebolusyon 
at kahusayan bilang kadreng militar. 


Hindi niya inalintana ang kanyang mga karamdaman. Nagkasakit siya noong 2007 na halos ikamatay niya (fatty liver, bato sa apdo 
at problema sa pancreas). Walang sinusukuang gawain si Ka Lines. Para sa kanya, basta kaya, larga. Wala pang kupas ang kanyang 
katapangan at kapangahasan. Inspirasyon si Ka Lines ng bawat kasama dahil sa kanyang katatagan at dedikasyon sa rebolusyon. 
Matiyaga niyang tinanganan at tinupad ang kanyang mga tungkulin, kapiling ng mga kasama, sa pinakamahihirap na kalagayan at 
sitwasyon, sa gitna man ng gutom, sakripisyo o panganib. Hindi siya kailanman nag-alinlangan sa pagtupad sa kanyang tungkulin, kahit 
kaakibat nito ang mas malalaking hamon at sakripisyo na kanyang kinaharap hanggang sa huling sandali ng kanyang buhay. 


Tapat sa Partido at rebolusyon, sa gitna ng maraming kakapusan at kakulangan, matapang na hinarap ni Ka Lines ang mga usapin 
sa pagkilos, sa diwa ng pagpupuspos ng pagwawasto sa mga estilo ng pamumuno at paggawa. Mapagpakumbabang tinanggap niya 
ang hamon na maipakat sa Palawan upang magdagdag ng lakas sa tangkas ng mga kadre sa pagpapalakas ng Hukbong Bayan sa 
probinsya. Bagaman ang kapalit nito ay ang pagkalayo sa nag-iisang anak at sa pamilya, bukas ang loob niyang tinanggap ang bagong 
disposisyong ito, tinupad nang walang pasubali ang atas ng Partido at inialay ang kaisa-isa niyang buhay. pg] 

